hotchpotch/miracl-hf-unified huggingface dataset:
गोवा राज्य एड्स नियंत्रण सोसाइटी
1997 में जैसे-जैसे एचआइवी / एड्स के रूप में गोवा में एक प्रमुख सार्वजनिक स्वास्थ्य समस्या बनकर उभरने का इमकान हुआ, गोवा राज्य एड्स नियंत्रण सोसाइटी बनाई गयी थी जो राष्ट्रीय एड्स नियंत्रण संगठन के दिशा-निर्देशों के तहत गोवा में कर रही है।
गोवा में एड्स के खतरों के प्रति जागरुक करने के लिए टूरिस्ट गाइडों और टैक्सी चालकों को प्रशिक्षित किया गया है। गोवा सरकार समर्थित गोवा राज्य एड्स नियंत्रण सोसाइटी ने पूरे राज्य में एड्स पर व्याख्यानों की श्रृंखला आयोजित कर कर चुकी है। इन व्याख्यानों के जरिये पर्यटक गाइडों और टैक्सी चालकों को एड्स के खतरे के बारे जानकारी दी जा चुकी है क्योंकि ये लोग पर्यटकों से सीधा संवाद स्थापित कर सकते हैं।
गोवा में राज्य एड्स नियंत्रण सोसाइटी में दायित्व के उचित निर्वाहन के लिए हेल्पलाइंस खोले राखी हैं जिनके नंबर इस तरह हैं: 1097 और 2427286
मापुसा मडगांव और वास्को क्लिनिक यौन रोग कार्यक्रम निर्देशांक गोवा राज्य एड्स नियंत्रण सोसाइटी (GSACS) के यौन संचारित रोग नियंत्रण के उपायों पर अमल करते हुए निम्न लिखित स्वास्थ्य केंद्र स्थापित किये: 1.असिलो अस्पताल मापुसा  2.होस्पित्सियो अस्पताल मार्गो 3.बैना वास्को 4. गोवा मेडिकल कॉलेज में स्थित चम्प्ड़े और यौन रोग का क्लिनिक
गोवा राज्य एड्स नियंत्रण सोसाइटी उन गिने चुने राज्य एड्स नियंत्रण सोसाइटियों में से है जिनमें अंडमान और निकोबार द्वीप समूह, चंडीगढ़, हिमाचल प्रदेश और नगालैंड की सोसैटियाँ शामिल हैं जो इस क्षेत्र पर काम कर रहे सभी अधिकारियों के प्रशिक्षण को सुनिश्चित कर चुकी हैं। दुनिया भर में एचआइवी का प्रसार चिंता का एक कारण रहा है। इस संदर्भ म एक अच्छा और अतुल्य कदम उठाते हुए इस तटीय राज्य में विभिन्न मोबाइल सेवा प्रदाताओं के सहयोग से गोवा राज्य एड्स नियंत्रण सोसाइटी (GSACS) द्वारा किए गए एसएमएस अलर्ट (उगाही) भेजने का प्रबंध किया है, जिससे एचआइवी रोगी अपनी दवाओं की खुराक उसके सही समय पर ले सकें। यह सेवा बोझिल दूरभाष-द्वारा याद दिलाने की प्रणाली की जगह लेता है जो एचआइवी रोगियों की गोपनीयता पर भी आक्रामक थे। इस प्रकार से 14486 एचआइवी और 1546 एड्स रोगियोंवाले इस राज्य ने अंततः संचार का एक किफायती, कम-जनशक्ति-गहन, बेहद व्यक्तिगत और गोपनीयता का सम्मान करनेवाला मोबाइल संचार माध्यम खोज निकला है।
भारत में ट्रैक्टर
सन् १९४७ में स्वतंत्रता मिलने पर भी भारत में यांत्रीकरण की दर बहुत कम थी। आज भारत में ट्रैक्टर बनाने वाली अनेकों कम्पनियाँ हैं तथा कृषि में ट्रैक्टर का भरपूर उपयोग हो रहा है।
१९४० के दशक के मध्य में युद्ध से बचे हुए ट्रैक्टरों को आयातित किया गया।
कपोतक
कपोतक (डव, Dove) एक पक्षी है, जो कबूतरों (कोलंबिडी गण, Order columbidae) का निकट संबंधी है। यह पँड़की, फाखता, पंडुक और सिरोटी के नाम से भी प्रसिद्ध है।
कपोतक 12 इंच तक लंबे, भोले भाले पक्षी होते हैं। इनकी प्रकृति, स्वभाव तथा अन्य बातें कपोतों से मिलती जुलती होती हैं। कपोत (कबूतर) की तरह ये भी अनाज और बीज आदि से अपना पेट भरते हैं और इन्हीं की भाँति इनका अंडा देने का समय भी साल में दो बार आता है। तब मादा अपने मचान-नुमा, तितरे बितरे घोंसले में दो सफ़ेद अंडे देती है।
वैसे तो इसकी कई जातियाँ सारे संसार में फैली हुई हैं, परंतु उनमें निम्नलिखित विशेष प्रसिद्ध हैं :
1. धवर (रिंग डव, Ring Dove)-यह कद में सब कपोतकों से बड़ा और राख के रंग का होता है जिसके गले में काला कंठा सा रहता है।
2. काल्हक (टर्टल डव, Turtle Dove)-यह धवर से कुछ छोटा और भूरे रंग का होता है। इसके ऊपरी भाग पर काली चित्तियाँ और चिह्न पड़े रहते हैं।
3. चितरोखा (स्पॉटेड डव, Spotted Dove)-यह काल्हक से कुछ छोटा, परंतु सबसे सुंदर होता है। इसके अगले ऊपरी काले भाग में सफेद बिंदियाँ और पिछले भूरे भाग में कत्थई चित्तियाँ पड़ी रहती हैं।
4. टूटरूँ (ब्राउन डव, Stock Dove)-यह उपर्युक्त तीनों कपोतकों से छोटा होता है। इसका ऊपरी भाग भूरा और छाती से नीचे का भाग सफेद रहता है। गले पर काली पट्टी रहती है जिसपर सफेद बिंदियाँ रहती हैं।
5. ईंटकोहरी (रेड टर्टल डव, Red Turtle Dove)-इसका रंग ईंट जैसा और कद सबसे छोटा होता है। पूँछ के नीचे का भाग सफेद और गले में काला कंठा रहता है।
6. स्टॉक डव (Stock Dove)-यह धवर से कुछ छोटा होता है, परंतु रंग उससे कुछ गाढ़ा होता है। इसके गले में धवर की तरह कंठा नहीं रहता। इसकी मादा पेड़ों के कोटरों में अंडे देती है।
7. कॉलर्ड (Collared) या बारबरी डव (Barbary Dove)-यह उत्तरी अमरीका का प्रसिद्ध कपोतक है जिसके शरीर का रंग चंदन के समान और गले में काला कंठा रहता है।
8. शैल कपोतक (रॉक डव, Rock Dove)-इनसे हमारे पालतू कबूतर उत्पन्न किए गए हैं।
9. विपाली कपोतक (मोर्निंग डव, Mourning Dove) - यह छोटे कद का होता है।
क़पॊतर क़ॊ राज़स्थानी मे डेख़ड़ भी क़हते है॓  "== इन्हें भी देखें ==
कार्बनिक अभिक्रिया
जिन रासायनिक अभिक्रियाओं में कार्बनिक यौगिक भाग लेते हैं उन्हें कार्बनिक अभिक्रियाएँ (Organic reactions) कहते हैं। दहन सबसे पुरानी कार्बनिक अभिक्रिया है। इसी तरह वसा का साबुनीकरण करके साबुन बनाना भी प्राचीन कार्बनिक अभिक्रिया है। आधुनिक कार्बनिक रसायन का जन्म वोहलर (Wöhler) द्वारा 1828 में यूरिया के निर्माण से हुआ। बहुत से मानव-निर्मित रसायनों जैसे औषधि, प्लास्टिक, भोजन में मिलाये जाने वाले पदार्थ, वस्त्र आदि कार्बनिक अभिक्रियाओं पर ही निर्भर हैं।
कार्बनिक रसायन में मुख्य रूप से अभिक्रियाओं के नाम उनके आविष्कारक के नाम पर रखी जाती है।
hfggi
जाटव
जाटव () भारत का एक सामाजिक समूह है जिसे हिन्दू जाति का एक भाग भी माना जाता है। यह आधुनिक भारत के सकारात्मक भेदभाव प्रणाली में अनुसूचित जाति के रूप में वर्गीकृत की जाती है जो समुदायों (दलित) में से एक मानी जाती है।
शाद खान
शाद खान (जन्म: 30 जून, 1979) एक अभिनेता हैं।
आपने अलीगढ़ मुस्लिम विश्वविद्यालय से स्नातक की सनद प्राप्त की।
चौहान इन्द्रवती इण्टर कालिज
चौहान इन्द्रवती इण्टर कालिज अनूपशहर रोड, सामुदायिक स्वास्थ्य केन्द्र के निकट जवाँ सिकन्दरपुर मे स्थित है
खोजी यंत्र
खोजी यंत्र से तात्पर्य एक ऐसे अंतरजाल जालस्थल से है जिस पर विभिन्न अन्य स्थलों को खोजने की सुविधा हो। उदाहरण: गूगल, बिंग इत्यादि।
सहायक कंपनी
साझा व्यापार में मुख्य कंपनी के अलावा जिन अन्य कंपनियों को शामिल किया जाता हैं उसे सहायक कंपनी (अंग्रेजी: Subsidiary ; "सब्सिडियरी") कहते हैं। इसे बेटी कंपनी ("डॉटर कंपनी") भी कहा जाता है। इस प्रकार की कंपनी एक कंपनी के स्वामित्व में होती है, जिसे सूत्रधारी कंपनी ("पैरेंट कंपनी") कहा जाता है। सहायक कंपनी को सूत्रधारी कंपनी द्वारा नियंत्रित किया जाता है। सहायक कंपनी, एक कंपनी, निगम ("कॉर्पोरेट"), या सीमित देयता कंपनी ("लिमिटेड लायबिलिटी कंपनी") हो सकती है। कुछ मामलों में यह सरकार या राज्य के स्वामित्व वाली उद्यम ("एंटरप्राइज़") होती है।
गुजरात राज्य एड्स नियंत्रण सोसाइटी
गुजरात में वर्ष 1986 में पहली बार एड्स रोगी का निदान किया गया था, उसी वर्ष में जिसमें देश में एड्स के पहले मामले की सूचना मिली थी। पहले राष्ट्रीय एड्स नियंत्रण कार्यक्रम (एनएसीपी) के चरण के कार्यान्वयन के लिए एक राज्य एड्स सेल (एसएसी) दिसंबर 1992 में बनाया गया था। अंतर - क्षेत्रीय समन्वय के माध्यम से एड्स की रोकथाम के लिए कार्यक्रम के शीघ्र और प्रभावी कार्यान्वयन को सुनिश्चित करने के लिए गैर-सरकारी संगठनों को शामिल करने की दृष्टि से, राज्य एड्स अधिकार कमिटी को पंजीकृत करने का फैसला किया था। भारत सरकार भी इस कार्यक्रम के प्रभावी कार्यान्वयन के लिए राज्य एड्स नियंत्रण सोसाइटी का गठन एनएसीपी के दूसरे चरण में मंज़ूर किया जो अप्रैल 1999 से शुरू हुआ। तब से राष्ट्रीय एड्स नियंत्रण कार्यक्रम गुजरात राज्य एड्स नियंत्रण सोसाइटी (GSACS) के माध्यम से कार्यान्वित किया जा रहा है।
राष्ट्रीय महिला एवं बाल विकास संस्था (NIWCD) सूरत शहर के सिविल अस्पताल की स्वेच्छित परामर्श एवं प्रशिक्षण केंद्र के कार्यों को शुरू किया। समर्थन परामर्श के रूप में एचआइवी / एड्स के क्षेत्र में गतिविधियों शुरू की गयी हैं। संस्था यौन कामगारों को पी एस एम पी एस एच परियोजना पारस के तहत गैर - सरकारी संगठनों का भी समर्थन और प्रौढ़ शिक्षा और व्यापारिक यौन कामगारों के शिल्प प्रशिक्षण में योगदान किया है और उनके बच्चों को शैक्षिक समर्थन की प्रक्रिया में मदद की है। परामर्श और एचआइवी / एड्स परामर्श की कला पर एक गुजराती पुस्तक राष्ट्रीय महिला एवं बाल विकास संस्था द्वारा प्रकाशित की गयी थी और समय की अवधि में उसी के तीन संस्करण प्रकाशित किए गए थे। इंस्टीटयूट दक्षिण गुजरात में गुजरात राज्य एड्स नियंत्रण सोसाइटी के कॉलेजों में और एचआइवी / एड्स जागरूकता और जीवन कौशल शिक्षा के लिए मलिन बस्तियों कर रहा है। राष्ट्रीय एड्स नियंत्रण संगठन (नाको) के अनुमान में बताया गया है कि इस रोग के कम ग्रस्त होने वाले राज्यों में शामिल गुजरात में पिछले दो वर्ष के दौरान एचआईवी के नए मामले में साधारण बढ़ोतरी हुई है। नाको ने बताया है कि वर्ष 2009 में 1.2 लाख नए संक्रमण का अनुमान है। सबसे ज्यादा प्रभावित छह राज्यों में 39 फीसदी मामले दर्ज किए गए जबकि उड़ीसा, बिहार, पश्चिम बंगाल, उत्तर प्रदेश, राजस्थान, मध्य प्रदेश और गुजरात में 41 प्रतिशत नए मामले दर्ज किए गए हैं। इसका कारण शहरीकरण और काम के लिए दूसरे राज्यों से आने वाले लोगों को इसके लिए जिम्मेदार ठहराया गया है।
तुम्बा शिल्प
तुम्बा शिल्प- बस्तर, छत्तीसगढ़ की जनजातियों के द्वारा लौकी पर गर्म लोहे के चाकू से किये गये पारंपरिक चित्रांकन को तुम्बा शिल्प कहते है।
भारत में कृषि के बाद सबसे ज्यादा आय कला जगत से प्राप्त होती है। भारत मे लगभग ८६ लाख गांव है, जिसके हर गांव मै कोई-ना-कोई शिल्प प्रेक्टिस की जाती है, इनमे से तुम्बा शिल्प छत्तीसगढ़ राज्य के बस्तर जिले के कई गांवो में आदिवासी लोगों द्वारा प्रेक्टिस की जाती है, जो उनकी आम जिन्दगी में अहम भुमिका निभाती है। बस्तर की वनवासी संस्कृति में तुम्बा उनकी जीवन यात्रा का हमसफर है। ऐसा माना जाता है कि तुम्बा (लौकी) जो एक प्रकार की सब्जी या फल होता है, का जन्म अर्फिका में हुआ था। पहले लौकी का इस्तेमाल खाने से ज्यादा बर्तन के रूप में किया जाता था। यह लबें आकार के साथ ही कद्दू की तरह गोल आकार का भी होता है। बडी साइज की लौकी को पेड पर लगभग एक साल तक पक्कने अथवा सुखाने के लिए छोड दिया जाता है, इस दौरान लौकी को छेडा नही जाता, अत: बाद मै उसे तोडकर उसकी धुमिल उपरी परत को लोहे के चाकु की सहायता से छील दिया जाता है और अन्दर की मुलायम सामग्री को मुडे हुए चाकु की सहायता से बाहर निकाल दिया जाता है, क्योंकि यह बहुत पतली होती है जो हटाने की प्रक्रिया के दौरान नष्ट हो सकती है। इसके बाद इसे धूप मे सूखने के लिए रख दिया जाता है, सुखने पर विभिन्न प्रकार की पारम्परिक आकृत्तियां और पैटर्न लौकी की सतह पर गर्म लोहे के चाकू की सहायता से तैयार किये जाते है। ये लोग कभी भी लौकी के प्राकृतिक आकार को नही बदलते है। परन्तु ये लोग लौकी पर गर्म लोहे के चाकू से पारंपरिक चित्रांकन कर उसे एक अदभुत कलाकृति मे बदल देते है। लौकी की सतह पर डिजाइन का काम पूरा हो जाने के बाद लौकी को नरम साबुन एवं पानी से धो कर धूप मे सुखा दिया जाता है, सूखने के बाद वेक्स पाँलिश की जाती है जिससे कलाकृति चमक उठती है।
व्यक्ति-केन्द्रित कुतर्क
व्यक्ति-केन्द्रित कुतर्क () तर्कशास्त्र में ऐसे मिथ्या तर्क (ग़लत तर्क) को कहते हैं जिसमें किसी दावे की निहित सच्चाई को झुठलाने की कोशिश उस दावेदार के चरित्र, विचारधारा या किसी अन्य गुण की ओर ध्यान बंटाकर की जाए। उदाहरण के लिए यह कहना कि 'वर्मा साहब ने जो भ्रष्टाचार का आरोप लगाया है उसपर ध्यान नहीं देना चाहिए क्योंकि वह को हमेशा अपनी पत्नी से झगड़ते रहते हैं' एक व्यक्ति-केन्द्रित कुतर्क है क्योंकि वर्माजी की व्यक्तिगत समस्याओं का भ्रष्टाचार का इलज़ाम सच या झूठ होने से कोई सम्बन्ध नहीं। ऐसे कुतर्क में कभी-कभी किसी दावे को सच्चा जतलाने का प्रयत्न भी उसके कहने वाले के गुणों के आधार पर किया जाता है। मसलन किसी साबुन के विज्ञापन में अगर कोई मशहूर फ़िल्म अभिनेता आये तो यह कुतर्क प्रस्तुत किया जा रहा होता है कि 'आपको अगर यह अभिनेता पसंद है तो आपको यह साबुन भी पसंद आएगा', हालांकि साबुन का अभिनेता से कोई विशेष सम्बन्ध नहीं होता।
व्यक्ति-केन्द्रित कुतर्क कई प्रकार के होते हैं जिनमें से कुछ का बखान नीचे है।
इनमें अपने विपक्षी का अपमान करके, उसमें बुराईयाँ निकालकर, या उसकी खिल्ली उड़ाकार उसे दावों को कमज़ोर करने का प्रयत्न किया जाता है। अक्सर विपक्षी के चरित्र में जो खोट बताया जा रहा है, वह सच होता है, लेकिन उसका विपक्षी द्वारा प्रस्तुत तर्क से कोई लेना-देना नहीं होता। ध्यान दें कि बिना किसी तर्क के केवल किसी को गाली देना व्यक्ति-केन्द्रित कुतर्क नहीं होता। कुछ उदाहरण:
यह किसी की परिस्थितियों के आधार पर उसके तर्क तोड़ने की कोशिश होता है। इसमें कहा जाता है कि बोलने वाला अपने परिस्थितियों की वजह से कोई तर्क दे रहा है। यह एक मिथ्या तर्क है क्योंकि किसी का अपनी परिस्थितिवश कोई तर्क देना चाहना उस तर्क को ग़लत नहीं साबित करता:
'तुम भी' () प्रकार के कुतर्क में विपक्षी के तर्क को कमज़ोर करने के लिए कहा जाता है कि वह स्वयं अपने तर्क का पालन नहीं करता। इस से यह तो साबित हो सकता है कि विपक्षी पाखंडी है लेकिन इस से उसका तर्क ग़लत साबित नहीं होता:
इसमें विपक्षी के तर्क को इस बहाने कमज़ोर करने की अवैध कोशिश की जाती है कि बुरा समझे जाने वाला कोई अन्य व्यक्ति या समूह भी वही कहता है। उदाहरण:
बिहारी सतसई
बिहारी सतसई कवि बिहारी की रचना है, यह मुक्तक काव्य है, इसमें 713 दोहे संकलित हैं। इसमें नीति, भक्ति और शृंगार से संबंधित दोहों का संकलन है।
सतसैया के दोहरे, ज्यों नैनन के तीर। देखन में छोटे लगे, बेधे सकल शरीर।
बतरस लालच लाल की, मुरली धरी लुकाइ। सौह करे भौह्नी हँसे दैन कहे नाती जाई।।
कहत, नटत, रीझत, खीझत, मिळत, खिलत, लजियात। भरे भौन में करत है, नैनन ही सों बात।
मेरी भव- बाधा हरो राधा नागरि सोइ। जा तन की झांई परे, श्याम हरित धुती होइ।।
दुसह दुराज प्रजान को क्यों न बड़े दुःख द्वंद। अधिक अंधेरो जग करत, मिलि मावस रविचंद।।
सोहत ओढैं पीतु पटु स्याम, सलौनैं गात। मनौ नीलमनि-सैल पर आपतु परयौ प्रभात।।
कहलाने एकत बसत अहि मयूर , मृग बाघ। जगतु तपोबन सौ कियौ दीरघ – दाघ निदाघ।।
जम्मू और कश्मीर राज्य एड्स रोकथाम और नियंत्रण सोसाइटी
जम्मू और कश्मीर राज्य एड्स के कम प्रचालन का राज्य है जहां उच्च जोखिम वाले समूहों के बीच एचआइवी संक्रमण की दर 0.3% है और के कम जोखिम-वाले समूहों के बीच प्रचालन 0.04% है। 799 पूर्ण विकसित एड्स के मामलों को अब तक पंजीकृत किया गया है जिनमें से 133 एड्स-पीड़ितों की मौत हो चुकी है। 35 बच्चों सहित 518 एड्स रोगी राज्य में कार्यरत जम्मू और कश्मीर राज्य एड्स की रोकथाम और नियंत्रण सोसाइटी के दो एआरटी केन्द्रों में मुफ्त एंटी रेट्रोवायरल उपचार (एआरटी) प्राप्त कर रहे हैं। कम प्रसार राज्य होने के नाते, जम्मू और कश्मीर राज्य एड्स की रोकथाम और नियंत्रण सोसाइटी का मिशन हर नागरिक के लिए पौष्टिक एड्स जागरूकता का प्रसार करना है।
जम्मू और कश्मीर राज्य एड्स की रोकथाम और नियंत्रण सोसाइटी (JKSACS) के चिकित्सा विभाग से फरवरी 2012 में एचआइवी / एड्स साथ रहने वाले लोगों के लिए एक सम्मेलन का आयोजन किया। सम्मेलन जम्मू और कश्मीर राज्य एड्स की रोकथाम और नियंत्रण सोसाइटी द्वारा उपलब्ध सुविधाओं के परिचय से शुरू हुआ। इंटरएक्टिव सत्र भी आयोजित किया गया था जिसमें पीड़ित तथा जिज्ञासा रखनेवाले व्यक्ति अपने मुद्दे उठा रहे थे, कुछ लोगों ने शिकायतें भी कीं जो सरकारी चिकित्सा केन्द्रों में सुविधाओं के आभास से संदर्भित थीं।
जम्मू और कश्मीर राज्य एड्स की रोकथाम और नियंत्रण सोसाइटी के अधिकतर कर्मचारी अस्थाई हैं और बहुत कम वेतन पर काम करते हैं। उन्हें राज्य अथवा केंद्र सरकार के कर्मचारियों को प्राप्त सुविधाएँ उपलभ्द नहीं हैं जिसके लिए वह समय-समय पर हड़ताल भी कर चुके हैं।
ईसाई आपत्तिखंडन
ईसाई धर्मशास्त्र में धार्मिक सिद्धांतों या विश्वासों के समर्थन में लिखे गए निबंधों को सामूहिक रूप में आपत्तिखंडन (apologetics / अपोलोजेटिक्स) का नाम दिया गया। इस शब्द की व्युत्पत्ति ग्रीक 'अपोलोजेटिकोस्‌' से है जिसका अर्थ है 'समर्थन के योग्य वस्तु'। यूनाइटेड किंगडम में इस प्रकार के धार्मिक साहित्य को 'एविडेन्सेज़ ऑव रेलिजन' (धर्म के प्रमाण) भी कहते हैं, परंतु अधिकतर ईसाई देशों में अपोलोजेटिक्स शब्द ही सामान्यत: प्रचलित है।
वैसे तो किसी भी धर्म के अपौरुषेय अंग की हिमायत 'अपोलोजेटिक्स' के क्षेत्र में आती है, लेकिन धार्मिक साहित्य परंपरा में कैथोलिक सिद्धांतों के समर्थन में ही इस शब्द का प्रयोग किया गया है। आधुनिक युग में जर्मनी के अतिरिक्त किसी अन्य देश में यह परंपरा सशक्त नहीं रही। इस तरह के साहित्य का अब निर्माण नहीं होता और न उसकी आवश्यकता ही रह गई है। रोमन नागरिकों, अधिकारियों तथा लेखकों द्वारा ईसा मसीह के विरुद्ध की गई आपत्तियों का खंडन करना ही 'अपोलोजेटिक्स' का उद्देश्य था। इस उद्देश्य से ईसाई धर्मपंडितों ने लंबे 'पत्र' लिखे जिनमें से अधिकतर तत्कालीन रोमन सम्राटों को संबोधित किए गए। इस प्रकार के पत्र को 'अपोलोजी' कहते थे।
सबसे पहली 'अपोलोजी' क्वाद्रेतस ने सम्राट् हाद्रियन (117 से 138 ई. तक) के नाम लिखी, उसके बाद परिस्टिडीज़ और जस्तिन ने सम्राट् अंतोनाइनस (सन्‌ 138 से 161 तक) के नाम ऐसे ही पत्र लिखे। इनमें जस्तिन की अपोलोजी सबसे अधिक ख्यातिप्राप्त है। यद्यपि इसमें ऐतिहासिक दृष्टि से अनेक अशुद्धियाँ हैं, फिर भी ईसाई धर्म के अनेक विवादग्रस्त सिद्धांतों का इसमें प्रभावशाली समर्थन मिलता है। सम्राट् मार्कस ओरिलियस (सन्‌ 169 से 177तक) के शासनकाल में, मेलितो तथा एपोलिनेरिस की रचनाओं में, 'अपोलोजेटिक्स' का चरम विकास हुआ। इसके बाद भी सदियों इस तरह के लेख लिखे गए, परंतु उनका विशेष महत्व नहीं है। मध्युगीन अपोलोजेटिक्स में कृत्रिमता और शाब्दिक ऊहापोह तर्क की अपेक्षा अधिक हे।
जिन ऐतिहासिक पुस्तकों में 'अपोलोजेटिक्स' का विस्तृत वर्णन उपलब्ध है उनमें यूसीबिअस का ग्रंथ 'क्रिश्चियन चर्च का इतिहास' विशेष रूप से उल्लेखनीय है।
स्वामी योगानन्द
स्वामी योगानन्द रामकृष्ण परमहंस के संन्यासी शिष्यों में से एक थे। वे रामकृष्ण मिशन के प्रथम सह संघाध्यक्ष थे। रामकृष्ण भक्तमंडली में वे योगेन महाराज के नाम से परिचित हैं।
स्वामी प्रेमानन्द
स्वामी प्रेमानन्द रामकृष्ण परमहंस के संन्यासी शिष्यों में से एक थे।
क्षारीय भूमि
क्षारीय भूमि (Alkali soils या alkaline soils) उस मिट्टी को कहते हैं जिनका पीएच मान ९ से अधिक होता है (pH > 9)
क्षारीय और लवणमय भूमि उस प्रकार की भूमि को कहते हैं जिसमें क्षार तथा लवण विशेष मात्रा में पाए जाते हैं। शुष्क जलवायु वाले स्थानों में यह लवण श्वेत या भूरे-श्वेत रंग के रूप में भूमि पर जमा हो जाता है। यह भूमि पूर्णतया अनुपजाऊ एवं ऊसर होती हैं और इसमें शुष्क ऋतु में कुछ लवणप्रिय पौधों के अलावा अन्य किसी प्रकार की वनस्पति नहीं मिलती। पानी का निकास न होने के कारण बरसात में इन भूमिखंडों पर बरसाती पानी अत्यधिक मात्रा में भरा रहता है। यह पानी कृत्रिम नालियों के अभाव, प्राकृतिक ढाल की कमी एवं नीचे की मिट्टी के अप्रवेश्य होने के कारण भूमिखंडों से बाहर नहीं निकल पाता और गरमी पड़ने पर वायुमंडल में उड़कर सूख जाता है। बरसात में यह गँदला बना रहता है और सूखने पर भूमि की सतह पर लवण छोड़ देता है तथा साथ ही साथ इसे क्षारीय बना देता है।
विभिन्न प्रांतों में इस भूमि को अलग अलग नामों से पुकारते हैं, जैसे उत्तर प्रदेश में 'ऊसर' या 'रेहला', पंजाब में 'ठूर', कल्लर या बारा, मुंबई में चोपन, करल इत्यादि। ऐसी भूमि अधिकतर उत्तर प्रदेश, पंजाब एवं महाराष्ट्र प्रांतों में पाई जाती है। आन्ध्र प्रदेश तथा तमिलनाडु में भी यह मिलती है।
ऐसी भूमि तीन मुख्य श्रेणियों की होती है।
रासायनिक तरीकों द्वारा इस भूमि को पहचाना जाता है। इस भूमि का पुननिर्माण करने के लिये अधिक मात्रा में पानी भरकर लवण को घुल जाने देते हैं। फिर यह पानी कृत्रिम नालियों द्वारा बाहर निकाल देते हैं। अधिक क्षारवाली भूमि में जिप्सम का चूर्ण और विलेय कैल्सियमयुक्त पदार्थ का प्रयोग आवश्यक हो जाता है। प्रारंभ में केवल लवण और जलप्रिय पौधे, जैसे धान वा जौ, उगाए जाते हैं।
मागधी
मागधी उस प्राकृत का नाम है जो प्राचीन काल में मगध (दक्षिण बिहार) प्रदेश में प्रचलित थी। इस भाषा के उल्लेख महावीर और बुद्ध के काल से मिलते हैं। जैन आगमों के अनुसार तीर्थकर महावीर का उपदेश इसी भाषा अथवा उसी के रूपांतर अर्धमागधी प्राकृत में होता था। पालि त्रिपिटक में भी भगवान्‌ बुद्ध के उपदेशों की भाषा को मागधी कहा गया है।
प्राकृत व्याकरणों के अनुसार मागधी प्राकृत के तीन विशेष लक्षण थे--
सम्राट अशोक की पूर्वीय प्रदेशवर्ती कालसी और जौगढ़ की धर्मलिपियों में पूर्वोक्त तीन लक्षणों में से प्रथम और तृतीय ये दो लक्षण प्रचुरता से पाए जाते हैं, किंतु दूसरा नहीं। जैनागमों में तीसरी प्रवृत्ति बहुलता से पाई जाती है, तथा प्रथम प्रवृति अल्प मात्रा में; दूसरी प्रवृत्ति यहाँ भी नहीं है। इसी कारण विद्वान अशोक की पूर्व प्रादेशीय लिपियों की भाषा को जैन आगमों के समान अर्धमागधी मानने के पक्ष में हैं। कुछ प्राचीन लेखों में, जैसे रागढ़ पर्वतश्रेणी की जोगीमारा गुफा के लेख में, मागधी की उक्त तीनों प्रवृत्तियाँ पर्याप्त रूप से पाई जाती है। किंतु जिस पालि त्रिपिटक में भगवान बुद्ध के उपदेशों की भाषा को मागधी कहा गया है, उन ग्रंथों में स्वयं कुछ अपवादों को छोड़कर मागधी के उक्त तीन लक्षणों में से कोई भी नहीं मिलता। इसीलिये पालि ग्रंथों की आधारभूत भाषा को मागधी न मानकर शौरसेनी मानने की ओर विद्वानों का झुकाव है।
मगधी प्राकृत में लिखा हुआ कोई स्वतंत्र साहित्य उपलब्ध नहीं है, किंतु खंडश: उसके उदाहरण हमें प्राकृत व्याकरणों एवं संस्कृत नाटकों जैसे शकुतंला, मुद्राराक्षस, मृच्छकटिक आदि में मिलते हैं। भरत नाट्यशास्त्र के अनुसार गंगासागर अर्थात्‌ गंगा से लेकर समुद्र तक के पूर्वीय प्रदेशों में एकारबहुल भाषा का प्रयोग किया जाना चाहिए। उन्होंने कहा है कि राजाओं के अंत:पुर निवासी मागधी बोलें, तथा राजपुत्र सेठ चेट अर्धमागधी। मृच्छकटिक में शकार, वसंतसेना और चारुदत्त इन तीनों के चेटक, तथा संवाहक, भिक्षु और चारुदत्त का पुत्र ये छह पात्र मागधी बोलते हैं।
झमक घिमिरे
झमक कुमारी घिमिरे (जन्म सन् १९८०, कचिडे, धनकुटा, नेपाल) प्रतिभावान् नेपाली महिला स्रष्टा हैं। प्रतिमष्तिस्क रोग द्वारा पीडित घिमिरे, इस रोग से पीडित विश्व की १० वीं प्रतिभावान् साहित्यकार हैं। उनके हाथ-पैर जन्म से ही नहीं चलते इसलिए वे न तो खड़ी हो सकतीं हैं, न चल सकतीं हैं और न बोल सकतीं हैं। परंतु वे सुन और समझ सकती हैं। पैर की केवल तीन उँगलियाँ चलतीं हैं और तीन उंगलियों के सहारे उन्होंने दर्जनौं पुस्तकें लिखीं हैं। औपचारिक शिक्षा पाने में असमर्थ घिमिरे ने घर में भाई-बहनों को लिख-पढ़ते देख-सुनकर अपनी क्षमता का विकास किया। उनकी साहित्य लेखन रुची नौ साल की उम्र से ही शुरु हुई। कान्तिपुर दैनिक और ब्लास्ट टाइम्स पत्रिका में उनके नियमित स्तम्भ भी छपते हैं। झमक को प्रबल गोरखा दक्षिण बाहु चौथी लगायत दर्जनों पुरस्कार एवं सम्मान प्राप्त हुए हैं। शिथिल हाथ-पैर, विकलांग शरीर लेकर ‘भूख से लड़ते ’ (अत्यंत गरीब) परिवार में जन्मी झमक को जन्म लेते ही अपने ही लोगों ने ‘मुर्कुट्टा’ (भूत-प्रेत का एक रुप) कहा। नेपाली परंपरा में दशहरा के अवशर पर बड़ों द्वारा लंबे आयु के लिए आशीर्वाद दिए जाते हैं परन्तु इसे हर दशहरा में जल्दी मर जाने के आशीर्वाद दिए जाते रहे। वे किसी पाठशाला वा गुरू से शिक्षा न ले सकी। जब भी सीखने की कोशिश की ‘तुम सीखकर क्या करोगी?’ आदि प्रश्न आते थे। पैर के तीन उँगलियों से जमिन पर अक्षर लिखकर अभ्यास करती तब अपने लोग घर के जमिन को खराब करने के आरोप में गालियाँ देते थे। इस प्रकार जमिन पे अभ्यास करते बख्त उनकी उँगलियों से खून निकलकर जमिन पर खून के धब्बे लगने के कारण उनको बहुत बार मार पड़ी। कभी-कभी कोयले से जमीन पर अक्ष्रर लिखने का अभ्यास करती तो (पुराने नेपाली सोच अनुसार) ऋण लगने के भय के कारण उन पर मार पड़ी। अन्य बच्चों को न पढ़ने के कारण दण्ड भोगना पड़ता था और उनको पढ़ने तथा कॉपी-कलम माँगने पर भी मार पड़ती थी। जोखाना वा ज्योतिष शास्त्र देखने वालों ने झमक को परिवार समाप्त करने वाली डायन बताया। लोगों ने उन्हें अलच्छिनि (राक्षसी) कहा। पाँच साल की उम्र में भात (खाना) खिलाने वाली दादी मर गई और उसके बाद उसको कोई नहीं खिलाता था (माँ भी), खूद अपने पैर की अपनी तीन उँगलियों के बूते खाना लेना पड़ता था। शौच (टट्टी) करने के बाद साफ करते समय उसी टट्टी में लोट-पोट हो जाती थी। भूखी, प्यासी, नंगी, अधिकांश एकाकीपन में बढी नौ–दश साल की हुई। उस समय घर बनाने आए कारिगरों ने फटे कपड़े और झमक के असमक्षता के कारण दिखाई देता गुप्तांग मे पत्थर के छोटे कंकणों से मारने और यौन शोषण करने की बात अपनी पुस्तक प्रेरणाको एक अनुपम शिखर (प्रेरणा की एक अनुपम शिखर) में झमक ने स्वयं लिखी है।
घिमिरे को नेपाल का प्रतिष्ठित साहित्य पुरस्कार मदन पुरस्कार, जो भारत के ज्ञानपीठ के समान है, भी सन् २०११ में मिला। घिमिरे द्वारा रचित निम्न कृतियाँ हैं:
संसार चंद संग्रहालय, हिमाचल प्रदेश
हिमाचल प्रदेश के काँगड़ा जिले में एक नए संग्रहालय की स्थापना की गई है तथा इसका नाम यहां के एक कला प्रेमी राजा महाराजा संसार चंद के नाम पर महाराजा संसारचंद संग्रहालय रखा गया है। यह काँगड़ा के किले के समीप है। यह संग्रहालय शहर के कोलाहल से दूर काँगड़ा के पहाड़ों में स्थापित किया गया है।
इस संग्रहालय में विभिन्न पारम्परिक कलाकृतियों के साथ साथ प्राचीन समय में प्रयोग की जाने वाली अनेकों राजसिक प्रयोग में आने वाली वस्तुएँ प्रदर्शित की गई हैं।
अलेक्ज़ेंडर बर्न्स
अलेक्ज़ेंडर बर्न्स (Sir Alexander Burnes) या "सिकंदर बर्न्स" (16 मई 1805-2 नवंबर 1841) एक ब्रिटिश यात्रावृत्त लेखक तथा जासूस थे जिनकी 1831-32 के बीच की पंजाब, पेशावर, काबुल होते हुए बुख़ारा की यात्रा से उन्हें ख्याति मिली थी। उनकी लिखी किताबों को उस समय ब्रिटेन में बहुत प्रसिद्धि मिली थी जिसके बाद उन्हें "सर" की उपाधि भी दी गई थी। इससे अंग्रेज़ों को मध्य एशिया में हो रही गतिविधियों के अलावा वहाँ की भौगोलिक जानकारी भी मिली थी। इसके बाद ब्रिटिश सेना ने अफ़गानिस्तान पर चढ़ाई की थी और इसी दौरान सन् 1841 के नवंबर में काबुल में उनका क़त्ल कर दिया गया था। इससे पहले विलियम मूरक्रॉफ़्ट और उनके साथ गए नौजवान ने बुखारा की यात्रा की थी जो घोड़ो के पालन के तथाकथित विश्व प्रसिद्ध स्थान बुख़ारा की परंपरा देखना चाहते थे। दोनों बुख़ारा तो पहुँच गए थे पर वापस लौटते वक़्त बाल्ख़ के मज़ार-ए-शरीफ़ में बामारी वजह से मारे गए थे।
स्कॉटलैंड में जन्मे बर्न्स को सिकंदर (पश्चिम में "अलेक्ज़ेंडर") के विजित प्रदेशों को देखने का बहुत शौक था। अपनी किताब "ट्रावेल्स इन टू बोख़ारा" की प्रस्तावना में उन्होंने लिखा है कि सिन्धु नदी के आवागमन का रास्ता पता करने के बाद उनमें काबुल और उसके पार जाने का उत्साह आया। विजेता सिकंदर ३३० ईस्वी पूर्व के आसपास पेशावर और उसके उत्तर के प्रदेश तक पहुँचा था। वो बुख़ारा और बाल्ख़ से होते हुए आया था। भारतीय मुहम्मद अली और मोहन लाल ज़ुत्शी भी इस यात्रा में उसके साथ थे - वापस आने के साथ ही मुहम्मद अली किसी बीमारी की वजह से चल बसा था।
वर्गबोली
वर्गबोली, पेशेवर बोली, या जार्गन () किसी विशेष व्यवसाय, कार्यक्षेत्र या वर्ग द्वारा प्रयोग होने वाले विशेष शब्दों को कहा जाता है। वर्गबोली इसलिए विकसित हो जाती हैं क्योंकि "हर विज्ञान की अपनी विशेष भाषा होती है क्योंकि हर विज्ञान के अपने विशेष विचार होते हैं"। कठबोलियों की तरह वर्गबोली भी किसी विशेष वर्ग के लिए ऐसी चीज़ों के लिए शब्दों से भरी होती है जो उस वर्ग के लोगों महत्व या रूचि रखती हो। जहाँ कठबोली औपचारिक भाषा का भाग नहीं होती, वहाँ वर्गबोली अक्सर सभ्य और औपचारिक प्रयोग के लिए उचित मानी जाती है। वर्ग से बाहर वाले आम लोगों को अक्सर वर्गबोली तकनीकी, कठिन, विचित्र या न समझ आने वाली प्रतीत होती है, जबकि वर्ग के सदस्य उसका प्रयोग आसानी से करते हैं। उदाहरण के लिए संगणकों (कम्प्यूटरों) से परिचित लोग प्रायः 'बिट', 'बाइट', 'रैम', 'सीपीयू' और 'हेक्साडेसिमल' जैसे वर्गबोली शब्दों का प्रयोग करते हैं जिन्हें संगणकों से अपरिचित लोग बिलकुल नहीं समझ सकते।
राजस्थान केन्द्रीय विश्वविद्यालय
राजस्थान केन्द्रीय विश्वविद्यालय, अजमेर के निकट,राजस्थान, भारत में एक शैक्षणिक संस्थान है। यह संसद के एक अधिनियम के माध्यम से स्थापित किया गया है: "केन्द्रीय विश्वविद्यालय अधिनियम, 2009" भारत सरकार द्वारा स्थापित।
राजस्थान केन्द्रीय विश्वविद्यालय को एक नए केन्द्रीय विश्वविद्यालय के रूप में संसद के एक अधिनियम (2009 के अधिनियम सं. 25, भारत के गजट सं. 27, 20 मार्च 2009 को प्रकाशित) द्वारा स्थापित किया गया था और यह पूरी तरह से भारत सरकार द्वारा वित्त पोषित है। भारत के राष्ट्रपति,
भारत की राष्ट्रपति, माननीया श्रीमती प्रतिभा देवीसिंह पाटिल ने विश्वविद्यालय के पहले कुलपति के रूप में प्रो॰ एम.एम. सालुंखे को नियुक्त किया है।
Prof. K. Kasturiranga
राजस्थान राज्य सरकार ने जयपुर-अजमेर रोड NH-8 पर किशनगढ़ के पास बांदर सिंदरी में केंद्रीय विश्वविद्यालय की स्थायी साइट के लिए 518 एकड़ जमीन आवंटित की है। अब केंद्रीय विश्वविद्यालय सफलतापूर्वक अपने स्थायी परिसर में चल रहा है।
कर्नाटक राज्य एड्स नियंत्रण सोसाइटी
राज्य में एचआइवी संक्रमण के प्रसार को कम करने के लिए एक लंबी अवधि के आधार पर एचआइवी / एड्स जवाबी कार्रवाई के लिए राज्य की क्षमता को मजबूत बनाने के लिए कर्नाटक राज्य एड्स नियंत्रण सोसाइटी का गठन हुआ है। विशेष परियोजना के उद्देश्य इस तरह हैं:संस्था परियोजना 49 करोड़ डॉलर परियोजना अमरीकी सर्कार द्वारा समर्थित तीन परियोजनाओं में से एक है। संस्था नेटवर्क सेवाओं के कार्यान्वयन के माध्यम से रोकथाम, देखभाल और उपचार सेवाओं के संबंध और सार्वजनिक और निजी क्षेत्र की भागीदारी को मजबूत बनाने के लिए एक व्यापक कार्यक्रम का समर्थन करता है। कर्नाटक सकारात्मक लोगों के नेटवर्क, सेंट जॉन मेडिकल कॉलेज, स्वस्ति, स्नेहदान, म्यरादा, स्वामी विवेकानंद यूथ मूवमेंट, लेप्रा सोसाइटी गतिविधियों सहित एनजीओ भागीदारों के एक संघ के माध्यम से कार्यान्वित किया जाता है। संघ एन्गेंदर हेअलथ और जन-स्वास्थ्य के साथ तकनीकी साझेदारी के साथ कर्नाटक हेल्थ प्रमोशन ट्रस्ट द्वारा नेतृत्व किया जाता है। परियोजना कर्नाटक राज्य एड्स नियंत्रण सोसाइटी (KSAPS) और आंध्र प्रदेश राज्य एड्स नियंत्रण सोसाइटी (APSACS) के साथ निकट सहयोग से क्रियान्वित होती है। परियोजना की गतिविधियों को मुख्य रूप से उच्च जोखिम समूहों और समुदाय आधारित देखभाल, समर्थन और स्वैच्छिक परामर्श और परीक्षण (VCT), युवाओं और बच्चों के लिए सेवाओं सहित उपचार के साथ असुरक्षित आबादी के बीच रोकथाम के एकीकरण पर ध्यान केंद्रित किया जाता है।
लसीका पर्व
लसीका पर्व (lymph node) प्रतिरक्षा प्रणाली के भाग हैं और छोटे बेर के आकार के (अण्डाकार) होते हैं। ये शरीर के विभिन्न भागों में स्थित हैं, जैसे कांख (armpit) और पेट आदि। ये लसीका पात्र से परस्पर जुड़े हुए हैं।
जोश कीटन
यहोशू लुइस वीनर (अंग्रेजी: Josh Keaton, Joshua Luis Wiener) एक अमेरिकी अभिनेता, आवाज अभिनेता, गायक और संगीत निर्माता है।
केरल राज्य एड्स नियंत्रण सोसाइटी
केरल राज्य एड्स नियंत्रण सोसाइटी (KSACS), एचआइवी / एड्स महामारी का मुकाबला करने में राज्य की रणनीति में एक निर्णायक भूमिका निभाती है। इसका काम एक शासकीया निकाय की देखरेख के द्वारा किया जाता है जो राज्य के मुख्य सचिव की अध्यक्षता में होता है। केरल राज्य एड्स नियंत्रण सोसाइटी का राज्य में राष्ट्रीय एड्स नियंत्रण कार्यक्रम (एनएसीपी) को लागू करने के लिए गठन किया गया थ। यह राष्ट्रीय एड्स नियंत्रण संगठन (नाको), जो भारत सरकार के स्वास्थ्य एवं परिवार कल्याण मंत्रालय का एक हिस्सा है, उसके तहत काम करती है। राष्ट्रीय एड्स नियंत्रण कार्यक्रम पूरी तरह से भारत सरकार द्वारा वित्त समर्थित है तथा उसे विश्व बैंक, ग्लोबल फंड एड्स, टीबी और मलेरिया, डीएफआईडी (अंतर्राष्ट्रीय विकास विभाग, ब्रिटेन) और यूएसएड (जैसे अंतरराष्ट्रीय ऋण संस्थाओं द्वारा) का समर्थन प्राप्त है।
राष्ट्रीय एड्स नियंत्रण कार्यक्रम (एनएसीपी-III) के लक्ष्य और उद्देश्यों को रोकने के लिए और रोकथाम, उपचार, देखभाल और सहायता कार्यक्रमों के एकीकरण के माध्यम से राज्य में महामारी बचाव हैं। इसके चार घटक हैं:
एकीकृत परामर्श और परीक्षण केन्द्रों-128 एंटी रेट्रोवायरल थेरेपी क्लिनिक - 6 14 स्वागत केन्द्र  संचारित रोग क्लिनिक-21
सोसाइटी के बारे में पूरी जानकारी के साथ अपने संपर्क का विवरण फ़ेसबुक पर डाल दिया गया है। दीवार (wall) पर कई सन्देश और उनके उत्तर हैं। वर्तमान में, वहाँ 8 प्रशंसकों जो केवल समय और बढ़ती जागरूकता के साथ सुधार होगा।
यह दिलचस्प है कि केरल राज्य एड्स नियंत्रण सोसाइटी का निष्क्रिय खाता ट्विट्टर पर मौजूद है जो 2010 के बाद से निष्क्रिय है। 2009 में 5 और 2010 में 2 ट्विट्टर सन्देश देखे गए, जिससे यह स्पष्ट होता है कि सोसाइटी इस मंच के लिए तैयार नहीं थी।
अंतोनियो ग्राम्शी
अंतोनियो ग्राम्शी (१८९१- १९३७) इटली की कम्युनिस्ट पार्टी के संस्थापक, मार्क्सवाद के सिद्धांतकार तथा प्रचारक थे। बीसवीं सदी के आरंभिक चार दशकों के दौरान दक्षिणपंथी फ़ासीवादी विचारधारा से जूझने और साम्यवाद की पक्षधरता के लिए विख्यात हैं। ग्राम्शी का जन्म २२ जनवरी १८९१ को सरदानिया में कैगलियारी के एल्स प्रांत में हुआ था। फ़्रांसिस्को ग्राम्शी और गिसेपिना मर्सिया की सात संतानों में से अंतोनियो ग्राम्शी चौथी संतान थे। पिता के साथ ग्राम्शी के कभी भी मधुर संबंध नहीं रहे लेकिन माँ के साथ उनका गहरा लगाव था। माँ की सहज बयान शैली, परिस्थितियों के अनुरूप लचीलापन और जीवंत हास्यबोध का उनके व्यक्तित्व पर गहरा प्रभाव पड़ा।
क्रांतिकारी गतिविधियों के लिए इटली की फ़ासीवादी अदालत ने ग्राम्शी को १९२८ में २० वर्ष के कारावास की सज़ा सुनायी। मार्क्सवाद द्वारा प्राप्त क्रांतिधर्मी चेतना को ग्राम्शी ने अपने सामाजिक और राजनीतिक चिंतन में अभिव्यक्ति दी। ग्राम्शी का चिंतन और लेखन दो अवधियों में विभाजित किया जाता है- कारावास पूर्व (१९१0-२६) और कारावास पश्चात (१९२९-३५)। कारावास पूर्व लेखन का मूल स्वर जहाँ राजनीतिक था, वहीं कारावास के पश्चात ग्राम्शी ऐतिहासिक और सैद्धांतिक लेखन में प्रवृत्त हुए।
बीसवीं सदी के तीसरे दशक में यूरोप की कुछ कम्युनिस्ट पार्टियों के बीच यंत्रवादी दर्शन का बोलबाला था। ग्राम्शी ने, दक्षिणपंथी भटकाव का आधार, इस यंत्रवादी दार्शनिक विचारधारा का पर्दाफ़ाश करने में महत्त्वपूर्ण भूमिका निभायी। दर्शन के क्षेत्र में ग्राम्शी ने ऐतिहासिक भौतिकवाद की समस्याओं की ओर प्रमुखता से ध्यान दिया। कारावास के दौरान लिखी गयी प्रिज़न नोटबुक्स ग्राम्शी की विचारधारा और सैद्धांतिक लेखन की प्रतिनिधि दस्तावेज़ है। इसमें उन्होंने आधार तथा अधिरचना, सर्वहारा वर्ग और बुद्धिजीवी समुदाय के पारस्परिक संबंधों की पड़ताल की। विचारधारा (दर्शन, कला, नीति आदि) की सापेक्ष स्वतंत्रता का गहन अध्ययन और विश्लेषण किया। इतावली संस्कृति का ग्राम्शी द्वारा किया गया अध्ययन, कैथोलिकवाद, क्रोचे के अभिव्यंजनावादी दर्शन और समाजशास्त्र में प्रत्ययवादी सिद्धांतों की आलोचना, मार्क्सवादी चिंतनधारा में महत्त्वपूर्ण स्थान रखते हैं।
कारावास के दौरान ग्राम्शी को जनवादी विचारधारा पर चिंतन करने से रोकने के लिए फ़ासीवादी ताकतों ने लगातार प्रयास किये। अवरोधों का रचनात्मक प्रतिरोध करते हुए 'प्रिज़न नोटबुक्स' में ग्राम्शी ने चिंतन प्रक्रिया में एक नए स्वसंदर्भित पद 'सबाल्टर्न' का प्रयोग किया। सबाल्टर्न, समाज के दलित और वंचित समुदाय की, अधीनस्थता का द्योतक है। सबाल्टर्न पद औपनिवेशिक परिवेश में वंचितों के हितों की पक्षधरता और उनकी समस्याओं पर सरोकार का प्रतीक बन गया। ग्राम्शी के चिंतन ने समानांतर इतिहास लेखन विषयक सबाल्टर्न अध्ययन धारा को गहराई से प्रभावित किया।
भौतिक प्रकाशिकी
भौतिकी में भौतिक प्रकाशिकी या तरंग प्रकाशिकी (physical optics या wave optics) प्रकाशिकी की वह शाखा है जो व्यतिकरण, विवर्तन, ध्रुवण तथा अन्य परिघटनाओं का अध्ययन करती है जिनके लिये ज्यामितीय प्रकाशिकी सही परिणाम नहीं देती। तथा यह प्रकाश के तरंग स्वरूप को बताती है।
भित्तिचित्र कला
भित्तिचित्र कला (Mural) सबसे पुरानी चित्रकला है। प्रागैतिहासिक युग के ऐतिहासिक रिकॉर्ड में पहले मिट्टी के बर्तन बनाये जाते थे, लेकिन कुछ समय बाद लोगों ने मिट्टी का प्रयोग दीवरों पर चित्र बनाने के लिये करने लगे। भित्तिचित्र कला में दीवारों पर ज्यामितिक आकार, कलापूर्ण अभिप्राय, पारंपरिक आकल्पन, सहज बनावट और अनुकरणमूलक सरल आकृतियों में निहित स्वच्छंद आकल्पन, उन्मुक्त आवेग और रेखिक ऊर्जा, अनूठी ताजगी और चाक्षुष सौंदर्य सृष्टि करती है।
भित्तिचित्रण ज्यादातर अब छत्तीसगढ़ के जिलों में देखने को मिलता है। उदाहरण के लिए सरगुजा, तहसील अंबिकापुर के अंतर्गत आने वाले गांव पुहपुटरा, लखनपुर, केनापारा आदि में लोक एवं आदिवासी जातियों द्वारा अभ्यास की जाने वाली ऐसी लोक कला है जो गांव की औरतों के द्वारा वहां की कच्ची मिट्टी से बनी झोपड़ियों की दीवारों पर गोबर, चाक मिट्टी, गोबर आदि को मिलाकर की जाती है। घर की दीवारें मूर्तियों, जालियों, विविध आकल्पनों और भिति के कलात्मक रूप से सुसज्जित की जाती है। जातिय विश्वासों के अनुरुप उनके सृजनलोक में प्रकृति, पशु पक्षी, मनुष्य और देवी देवताओं की सहजत अनोपचारिक उपस्थिति और समरस भागीदार होते है। दीवारों पर बनाई इन कलाकृतियों में पास पड़ोस का अति परिचित ससांर अपने सामाजिक विश्वासों की ओर बद्धमूल संस्कारों की अकुंठित, सरल और आडम्बरहीन अभिव्यक्ति है। सुदूर आदिवासीय क्षेत्रों में जहाँ कि सजावट आदि के साधन अपर्याप्त होते थे, लोग वहाँ प्रचलित विभिन्न त्योहारों व धार्मिक अवसरों के समय अपने घरों की सज्जा हेतु दीवारों में कच्ची मिट्टी द्चारा पेड़-पौधों, पशु-पक्षियों आदि के आकृतियां बनाकर व उनमें बहुत ही मनोरम रंगों से रंगकर अपने घरों को सजाते हैं।
मिट्टी मास्क, खिलौने और मिट्टी के बर्तन पूरे भारत में आम सजावट के सामान है, लेकिन इनको बनाने की कला भिन्न होती है।
तमिलनाड राज्य एड्स नियंत्रण सोसाइटी
तमिलनाड राज्य एड्स नियंत्रण सोसाइटी तमिलनाड की सरकार द्वारा गठित किया है। खतरनाक रोग एड्स के बारे में जागरूकता फैलाने और बिना-भेदभाव बीमारों के इलाज के लिए प्रयत्नशील है। राज्य एड्स परियोजना जनवरी 1993 में इकाई के गठन से शुरू हुई इसे आगे चलकर 1994 में तमिलनाड राज्य एड्स नियंत्रण सोसाइटी का रूप दिया गया। मई 1994 में पंजीकरण के बाद, राज्य एड्स नियंत्रण सोसाइटी, अपनी गतिविधियों को अपनी कार्यकारी समिति के मार्गदर्शन और समर्थन के साथ काम कर रही है। इसकी मुख्या गतिनिधियाँ इस तरह हैं:
1986 में पूरे भारत में पहला एचआइवी पॉजिटिव मामला तमिलनाड में पाया गया था। इसी के साथ ही सरकार ने जनरल अस्पताल (चेन्नई) और क्रिश्चियन मेडिकल कॉलेज अस्पताल (वेल्लोर) के माध्यम से जानकारी एकत्रित करना शुरू कर दिया। हालांकि शुरुआत में संक्रमण की गंभीरता को पूरी तरह नहीं जाना जा सका था, लेकिन रोग-अध्यन से समस्या की गंभीरता सामने आ गयी। दिसंबर 1999 के आंकड़े बताते हैं कि 36,72,144 जांच-मामलों में 92,312 एचआइवी के सकारात्मक मामले पाय गए। इसके साथ ही 1995 में किया गया पारिवारिक सर्विक्षण तमिलनाड राज्य में बढ़ रहे एड्स की जड़ों का इशारा किया। तमिलनाड राज्य एड्स नियंत्रण सोसाइटी की सफल रणनिति के कारण 1997 से लेकर अबतक राज्य में एड्स बहुत ही कम मामले देखे गए हैं।
एनजीओ-विरोधी मोर्चा का आरोप है कि एचआइवी/एड्स की जागृति के नाम तमिलनाड राज्य भ्रष्ट एनजीओ-समर्थन के मामले तीसरे नंबर पर है। यह एनजीओ राज्य सरकारों तथा राज्य एड्स नियंत्रण सोसाइटियों से पैसा तो लेती हैं पर काम शायद ही करती हैं। प्राप्त आंकड़ों के हिसाब से भ्रष्ट एनजीओ के टॉप फाइव गढ¸ उत्तर प्रदेश में 332 मेघालय में 323 तमिलनाड में 304 आन्ध्र प्रदेश में 287 और पंजाब में 223 एनजीओ शामिल हैं।
लक्षद्वीप एड्स नियंत्रण सोसाइटी
लक्षद्वीप एड्स नियन्त्रण सोसाइटी केंद्र शासित प्रदेश लक्षद्वीप में एड्स-जागरूकता, प्रभावित व्यक्तियों की देखरेख और स्वच्छ रक्त प्रबंधन का कार्य देखती है।
केंद्र-शासित प्रदेश लक्षद्वीप में केंद्रीय स्वस्थ्य मंत्रालय वार्षिक अनुदान मंज़ूर करता है। वर्ष २०११-१२ के लिए लक्षद्वीप एड्स नियन्त्रण सोसाइटी की गतिनिधियों के लिए केवल ३२.७९ लाख रुपये मंज़ूर किये गए थे जो सोसाइटी के कार्यों के लिए कुल धन-राशी थी।
प्रकाश के सिद्धान्त
प्रकाश क्या है और वह किस रूप में स्थानांतरित होता है, इन प्रश्नों के समाधान के लिये समय समय पर अनेक सिद्धांत बनाए गए थे, किंतु इस समय विद्युतचुंबकीय सिद्धांत तथा क्वांटम सिद्धांत ही सर्वमान्य हैं।
प्रकाश का कणिका सिद्धान्त
] सबसे पहला, पूर्णत: वैज्ञानिक सिद्धांत विख्यात अँग्रेज वैज्ञानिक न्यूटन (सन्‌ 1642-1727) द्वारा प्रतिपादित हुआ था। इसमें यह माना गया था कि प्रदीप्त वस्तु में से प्रकाश अत्यंत सूक्ष्म एवं तीव्रगामी कणिकाओं के रूप में निकलता है। ये कणिकाएँ साधारण द्रव्य की नहीं होतीं, क्योंकि इनमें भार बिलकुल नहीं होता। विभिन्न रंगों के प्रकाश की कणिकाओं में भेद केवल उनके विस्तार का होता है : लाल प्रकाश की कणिकाएँ बड़ी होती हैं और बैंगनी की छोटी। इस परिकल्पना के द्वारा प्रकाश द्वारा उर्जा का संचारण, शून्यकाश में गमन, सरल रेखा गमन आदि बातें तो स्पष्ट: समझ में आ जाती हैं, क्योंकि ये घटनाएँ तो न्यूटन ही के सुप्रतिष्ठित गतिवैज्ञानिक नियमानुकूल हैं। इन कणिकाओं को पूर्णत: प्रत्यास्थी मान लेने से उन्हीं नियमों से परावर्तन के मुख्य नियम (परावर्तन कोण = आपतन कोण) की भी सरल व्याख्या हो जाती है, किंतु एक पदार्थ से दूसरे में प्रवेश करते समय प्रकाशकिरणों के मुड़ने (अपवर्तन या Refraction) की व्याख्या के लिये यह परिकल्पना बनानी पड़ी कि दोनों पदार्थो के पार्थक्यतल के निकटवर्ती प्रदेश में और उसकी अभिलंब दिशा में कणिका पर कुछ बल लगता है। जब यह बल आकर्षण बल होता है तब तो कणिकावेग का अभिलंब संघटक बढ़ जाता है और किरण अभिलंब की ओर मुड़ जाती है, यथा वायु से जल में जाते समय और जब पराकर्षण बल लगता है तब किरण विपरीत दिशा में मुड़ जाती है, यथा जल से वायु में जाते समय। इसी से अपवर्तन का नियम आपतन कोण की ज्या / अपवर्तन कोण की ज्या = अपवर्तनांक भी प्रमाणित हो जाता है। परावर्तन का कारण भी अत्याधिक पराकर्षण ही समझा जा सकता है। यह भी स्पष्ट है कि इस सिद्धांत के अनुसार वायु की अपेक्षा जल में प्रकाश का वेग अधिक होना चाहिए।
किंतु एक बात ऐसी थी जो इस सिद्धांत के द्वारा समझ में नहीं आई। प्रत्यक्ष अनुभव के अनुसार जब भी प्रकाश दो पदार्थो के पार्थक्यतल (इंटरफेस) पर पड़ता है, तो उसका अंश तो परावर्तित हो जाता है और कुछ द्वितीय पदार्थ में प्रवेश कर जाता है। इस यौगपदिक (साइमल्टैनिअस) परावर्तन और अपवर्तन के लिये आवश्यक है कि कुछ प्रकाश कणिकाओं पर तो पराकर्षण बल लगे और कुछ पर आर्कषण। यह कैसे संभव हो सकता है ? इस आपत्ति को दूर करने के लिये न्यूटन ने यह परिकल्पना बनाई कि प्रकाशकणिकाओं एक प्रकार का दौरा (fit) आता है, जिससे कभी वह आकृष्ट हो जाती है और कभी पराकृष्ट। ये दौरे क्यों आते हैं, इस संबंध से भी एक विचित्र कल्पना बनाई गई कि प्रकाश के गमन में सहायता करनेवाला वायु से भी हलका एक और माध्यम होता है जो वायु, जल, काच आदि प्रत्येक पदार्थ में भरा रहता है। पार्थक्यतल पर प्रकाशणिका की टक्कर से जो तरंगें उत्पन्न होती हैं उन्हीं के कारण ये दौरे आते हैं। बॉसकोविच (Boscovich) तथा बिओ (Biot) ने इनका कारण यह बताया कि चुंबक के समान प्रकाशकणिका के दो ध्रुव होते हैं। एक पर आर्कषण बल लगता है तो दूसरे पर प्रतिकर्षण। अत: जैसा ध्रुव उस समय आगे होता है वैसा ही बल कणिका पर लग जाता है। किंतु व्यतिकरण (Interference) तथा ध्रुवण (Polarisation) की घटनाओं की व्याख्या इस सिद्धांत के द्वारा संभव नहीं हुई। और जब ठोस पदार्थो में प्रकाश का वेग प्रयोग द्वारा नाप लिया गया, तब इस सिद्धांत के विपरीत वह वायु की अपेक्षा जल में कम निकला; यह वैपरीत्य इस सिद्धांत के लिये घातक था। अत: इसका परित्याग करके तरंगसिद्धांत को मान्यता देनी पड़ी।
प्रकाश का क्वाण्टम सिद्धान्त
तरंग सिद्धान्त के प्रतिपादन के बाद के कुछ वर्षो में कुछ बातें ऐसी भी मालूम हुई जो प्रकाश के तरंगमय स्वरूप के सर्वथा प्रतिकूल हैं। इनकी व्याख्या तरंगसिद्धांत के द्वारा हो ही नहीं सकती। इनके लिये प्लांक (Planck) के क्वांटम सिद्धांत का सहारा लेना पड़ता है।
क्वांटम सिद्धान्त का प्रतिपादन 1900 ई. में ऊष्मा विकिरण के संबंध में हुआ था। प्रकाश विद्युत (Photo electricity) की घटना का, जिसमें कुछ धातुओं पर प्रकाश के पड़ने से इलैक्ट्रॉन उत्सर्जित हो जाते हैं और तत्वों के रेखामय स्पेक्ट्रम (Line spectrum) की घटना का, जिसमें परमाणु में से एकवर्ण प्रकाश निकलता है, स्पष्टतया संकेत किसी नवीन प्रकार के कणिकासिद्धांत की ओर है। आइन्स्टाइन ने इन कणिकाओं का नाम फ़ोटान (Photon) रख दिया है। ये कणिकाएँ द्रव्य की नहीं हैं, पुंजित ऊर्जा की हैं। प्रत्येक फ़ोटोन में ऊर्जा E का परिमाण प्रकाश तरंग की आवृत्ति n का अनुपाती होता है, E = hn (जहाँ h प्लांक का नियतांक है)। कॉम्पटन प्रभाव (Compton effect) इनके बिना समझ में आ ही नहीं सकता है।
जिब्राल्टेरियन लोग
जिब्राल्टेरियन () उन लोगों के सांस्कृतिक समूह का नाम है जो ब्रिटिश विदेशी प्रदेश जिब्राल्टर के मूल निवासी हैं। जिब्राल्टर औबेरियन प्रायद्वीप और यूरोप के दक्षिणी छोर पर भूमध्य सागर के प्रवेश द्वार पर स्थित है।
नतालिया डिल
नतालिया डिल (, जन्म २४ मार्च १९८६) एक ब्राजील अभिनेत्री, मॉडल है।
महाराष्ट्र राज्य एड्स नियंत्रण सोसाइटी
महाराष्ट्र में 100 करोड़ की आबादी और 3.08 स्क्वर किलोमीटर क्षेत्र के साथ भारत का दूसरा सबसे बडा राज्य है। राज्य में पहली बार एड्स का मामला मुंबई से 1986 में सूचित हुआ था। इसी के सन्दर्भ में महाराष्ट्र राज्य एड्स नियंत्रण सोसाइटी का गठन हुआ था।
महाराष्ट्र राज्य एड्स नियंत्रण सोसाइटी के उद्देश्य इस तरह हैं:
(क) एचआइवी और एड्स की रोकथाम,
(ख) एड्स से संक्रमित और प्रभावित लोगों की देखभाल और सहायता और
(ग) असली या अनुमानित एचआइवी स्थिति के आधार पर कार्यस्थल में भेदभाव, कलंक और रोजगार-समन्धित समस्याओं की रोकथाम।
एड्स प्रसार को रोकने के लिए महाराष्ट्र राज्य एड्स नियंत्रण सोसाइटी समय-समय पर जन-जागृति सभाएं करती आई है। ऐसा ही प्रयास दिसंबर 2010 में सोसाइटी की ओर किया गया जब राज्य में जनजागृती सप्ताहास प्रारंभ हुआ। इसके अंतर्गत विविध कार्यक्रम आयोजित किये गए। 'कृतिशीलता-जनजागृती', 'जनजागृतीसाठी काम करू या' जैसे नारों से भरे कार्यक्रम आयोजित हुए। इसमें महाविद्यालयों के प्रबोधन और विविध उद्योगिक कर्मचारी यूनियनों ने सक्रिय रूप से भाग लिया। विभिन्न नगर पालिकाओं और स्वास्थ्य संस्थाओं का भी इस कार्यक्रम में सकारात्मक सहयोग प्राप्त था।
किशनगंज जिला एड्स नियंत्रण सोसाइटी
नेपाल सीमा पर बसे किशनगंज को एड्स के मामले में सबसे सम्वेदनशील मानते हुए सरकार व यूनीसेफ के सहयोग से किशनगंज में एड्स नियंत्रण कार्य 2003 में शुरू तो हुआ परन्तु जिले में एड्स रोगियों की बढती तादाद इस काम में जुटे सघतनो के कागजी काम पर मोहर लगते है। वर्ष 2009 तक 35 गुणा एचआईवी पोजिटिव मरीज की तादात जिले में हो जाना इस बीमारी के जिले में गभिर रूप ले लेने की तरफ ईशारा तो करता ही है। सरकारी योजनाएओ की राशी का किस तरह बन्दर बाट होता है यह इसका जीता जागता उदहारण है, जिले में वर्ष 2009 में सरकारी आंकड़ा के मुताबिक 246 मरीज है जबकि वर्ष 2003 में यह संख्या सात था। कहते है न ज्यो-ज्यो ईलाज किया गया त्यों-त्यों मर्ज बढ़ता गया। वर्ष 2002 में संयुक्त राष्ट्र संघ ने यूनीसेफ को भारत के सात जिलों को एड्स की रोकथाम व लोगों में जागरूकता लाने के लिए बिहार के एक मात्र जिला को चुना और चरका प्रोग्राम चलाया गया। पांच वर्षो तक चरका प्रोग्राम जिले में संचालित था और करोड़ों रूपये पानी की तरह बहाया गया। जिसकी पुष्टि उपलब्ध कराये गए सरकारी आंकड़ों से होती है। वर्ष 2003 में एचआईवी पोजिटिव 07 जो 2004 में 15, 2005 में 47, 2006 में 132, 2007 में 151, 2008 में 153, 2009 में 246 से अधिक हो चुकी है। तमाम सरकारी व्यय एवं एनजीओ द्वारा किए गए प्रयास को मूंह चिढ़ाते ये आंकड़े समस्त प्रयासों की विफलता की कहानी कहते हैं। आंकड़ों का बढ़ता क्रम भविष्य की भयावह तस्वीर प्रस्तुत करता है। यह एड्स के संदर्भ में उभर कर सामने आ रहा है। फिलहाल जिले में एड्स कंट्रोल के लिए जिला एड्स कंट्रोल सोसाइटी के अलावे आधा दर्जन स्वयं सेवी संस्था काम कर रहा है। समस्याओं को जड़ में जाकर कारगर प्रयास करना होगा और बाहर से आने वाले लोगों पर सामाजिक जागरूकता लाकर आवश्यक स्वास्थ्य का परीक्षण करना नितांत आवश्यक है।
प्रकाश का विद्युतचुम्बकीय सिद्धान्त
वैद्युत्‌ और चुंबकीय बलों की व्याख्या के लिये फैराडे (Faraday) ने एक प्रकार के सर्वव्यापी ईथर की परिकल्पना बनाई थी और यह बताया था कि इस ईथर की परिकल्पना बनाई थी और यह बताया था कि इसे ईथर की विकृति के कारण ही ये बल पैदा होते हें। मैक्सवेल ने इस विषय की विशद विवेचना करके 1865 ई. में यह परिणाम निकाला कि इन बलों का स्थानांतरण तरंग के रूप में होता है।
प्राय: 20 वर्ष तक यह सिद्धांत वैज्ञानिकों द्वारा स्वीकृत नहीं हुआ, क्योंकि आधार केवल गणित था और विद्युतचुंबकीय तरंग प्रयोग द्वारा प्रेक्षित नहीं हो सकी थी। 1887 ई. में हेर्ट्‌स (Hertz) ने यह कमी भी पूरी कर दी। अब तो ऐसी तरंगें बड़ी सरलता से उत्पन्न की जा सकती हैं। प्रकाशतरंगों की लंबाई अत्यंत छोटी होती है, किंतु इसके अतिरिक्त इनमें और रेडियो की तरंगों में कोई अंतर नहीं है।
इसके बाद द्रव्य में इलेक्ट्रॉनों की उपस्थिति के द्वारा वर्णविश्लेषण की भी संतोषजनक व्याख्या हो गई। अपवर्तित तथा परावर्तित प्रकाश की तीव्रता तथा ध्रुवण संबंधी नियम तथा क्रिस्टलों में द्विअपवर्तन के नियम भी सही प्राप्त हो गए। इसके अतिरिक्त अब तो प्रकाश पर वैद्युत तथा चुंबकीय क्षेत्र के फ़ैरेडे प्रभाव तथा ज़ेमान प्रभाव (Zeeman effect) तथा वैद्युत क्षेत्र के केर प्रभाव (Kerr effect) की इस सिद्धांत से अच्छी व्याख्या हो जाती है।
किंतु ईथर के अस्तित्व के संबंध में बड़ी कठिनाई उपस्थित हो गई। अनेक प्रयोगों से यह प्रमाणित हो गया है कि जब कोई द्रव्य चलता है, तो उसमें आबद्ध ईथर भी उसके साथ साथ चलता है, किंतु कम वेग से। फलत: इस वेग की दिशा में चलनेवाले प्रकाश का वेग कुछ बढ़ जाता है और विपरीत दिशा में चलनेवाले प्रकाश का वेग कुछ घट जाता है। किंतु जब माइकेलसन (Michelson) तथा मॉर्लि (Morley) ने इस तथ्य के आधार पर पृथ्वी की गति का वेग नापने का प्रयत्न अत्यंत सुग्राही विधि से किया तब आशा से विपरीत यह मालूम हुआ कि पृथ्वी की गति का प्रकाश के वेग पर कुछ भी असर नहीं होता। इस प्रयोग की मीमांसा करने में ही आइन्स्टाइन (Einstein) ने 1905 ई. में अपने आपेक्षिकता सिद्धांत का प्रतिपादन किया और वे इस परिणाम पर पहुँचे कि ईथर जैसी कोई वस्तु है ही नही।
सामीप्य प्रभाव
यदि किसी चालक में प्रत्यावर्ती धारा प्रवाहित हो रही हो और उसके आस-पास एक या अधिक चालकों में भी धारा बह रही हो, तो पहले वाले चालक में धारा का वितरण प्रभावित हो जाता है। वास्तव में प्रथम चालक में धारा कम क्षेत्र में सिमट जाती है, अर्थात् चालक के कुछ क्षेत्रों में धारा घनत्व अधिक और कुछ में कम हो जाता है। इसे ही सामीप्य प्रभाव (proximity effect) कहते हैं। सामीप्य प्रभाव के कारण चालक का प्रभावी प्रतिरोध बढ़ जाता है। यह प्रभाव आवृत्ति के बढ़ने पर अधिक होता जाता है।
अलेक्ज़ेन्डर सोमा
सेन्डोर अलेक्ज़ेंडर सोमा (Alexander Csoma de Kőrös, १७८४-१८४२) एक हंगेरी यात्री तथा भाषाविद थे जिनको तिब्बती भाषा के ज्ञान को यूरोप में लाने वाला पहला व्यक्ति कहा जाता है। इन्होंने एक प्रसिद्ध कहावत के अनुसार हंगेरी भाषा के मूल को तिब्बती बोलियों में ढूँढने की कोशिश की थी जिसकी वजह से तिब्बत की यात्रा मध्य एशिया से होकर की थी। हाँलांकि वे इस सिद्धांत को साबित नहीं कर पाए पर तिब्बत शास्त्री के नाम पर उनको बाद में ख्याति मिली।
श्रीश्रीरामकृष्ण लीलाप्रसंग
श्रीरामकृष्ण लीलाप्रसंग रामकृष्ण परमहंस की प्रामाणिक जीवनी ग्रंथ हैँ। यह पुस्तक की रचना श्रीरामकृष्ण के शिष्य स्वामी सारदानन्द द्वारा बांग्ला भाषा में किया गया था। इसका अंग्रेजी अनुबाद का नाम हैँ Ramakrishna The great master। हाल ही में इसका और एक अनुवाद Ramakrishna and his divine play के नाम से स्वामी चेतनानन्द द्वारा किया गया।
मणिपुर राज्य एड्स नियंत्रण सोसाइटी
देश में एचआइवी संक्रमण के पहले कुछ मामलों 1986 में सूचित किये जाने के साथ ही मणिपुर राज्य सरकार भी इस समस्या को गंभीरता से लिया और महत्वपूर्ण महामारी से निपटने के उपायों की एक श्रृंखला शुरू की। 1986 में उच्च स्तरीय राष्ट्रीय एड्स समिति के गठन के साथ ही 1987 में अपनी राष्ट्रीय एड्स नियंत्रण कार्यक्रम का शुभारंभ किया था, तभी तुरंत मणिपुर मुख्यमंत्री की अध्यक्षता में राज्य एड्स नियंत्रण समिति गठित हुई।
एड्स मणिपुर में एक नया और गंभीर सार्वजनिक स्वास्थ्य आपात स्थिति के रूप में उभरा है। मणिपुर में पहली बार एचआइवी पॉजिटिव मामले फरवरी 1990 में पाय गए थे। राज्य एड्स नीति राज्य सरकार द्वारा 3 अक्टूबर 1996 को अपनायी गयी थी और यह भारत में पहली बार राज्य के एक राज्य एड्स नीति बनाई गयी थी जिसमें राज्य के नशीले पदार्थों के उपभोगताओं का विशेष रूप से उल्लेख किया गया था। मणिपुर राज्य एड्स नियंत्रण सोसाइटी (एमएसीएस) का गठन किया गया था और मार्च 1998 में पंजीकृत किया गया था और तब से सोसाइटी राज्य में एड्स नियंत्रण कार्यक्रम को लागू कर रही है।
मणिपुर गर्भवती महिलाओं के बीच एचआईवी प्रसार की दर 1.4% और इसके साथ ही भारत में छह उच्च व्याप्ति वाले राज्यों में से एक है। भारत की जनसंख्या की 0.2% आबादी के साथ मणिपुर भारत के कुल एचआइवी पॉजिटिव मामलों की लगभग 8% का योगदान दिया है। अधिक से अधिक आंतरिक और पहाड़ी क्षेत्र प्रभावित कर रहे हैं और अभी उन तक यह अभियान पहुँचना बाकी है।
सोसायटी फॉर एचआइवी-एड्स एंड लाइफलाइन ऑपरेशन इन मणिपुर (सालोम) नामक संगठन के निदेशक पी. वनलालमुआना ने कहा कि एड्स से अनाथ होने वाले बच्चों की संख्या तेजी से बढ़ रही है, खासकर इस जिले में यह समस्या विकराल होती जा रही है। मणिपुर सरकार के वरिष्ठ अधिकारी कहते हैं कि राज्य में एड्स से अनाथ हुए बच्चों की संख्या 1400 से 1700 हो सकती है। इनमें से कई बच्चों को अपनी मां से एड्स हुआ है। राजधानी इंफाल से 65 किलोमीटर दूर इस छोटे से शहर में हाउजल की तरह करीब 500 अनाथ बच्चे हैं। मणिपुर राज्य एड्स नियंत्रण सोसाइटी को इस सन्दर्भ में भी कारगर कदम उठाने पड़ेंगे।
फ़ैजाबाद ज़िला एड्स नियंत्रण सोसाइटी
फ़ैजाबाद में स्थित उत्तर प्रदेश राज्य एड्स नियंत्रण सोसाइटी से जुडी फ़ैजाबाद ज़िला एड्स नियंत्रण सोसाइटी अपने आप में एक निष्क्रिय सरकारी संगठन के रूप में काम कर रही है। इसकी मिसाल इसी साल 2012 में विश्व स्वास्थ्य संगठन ने रक्तदान के लिए जागरूकता पैदा करने के लिए 2012 में एक माह-भर अभियान चलाने का निर्देश से पता चलती है। यह अभियान मई 2012 से 14 जुलाई 2012 तक चलाया जाना था। फैजाबाद जिले में यह जिम्मेदारी जिला एड्स नियंत्रण सोसाइटी की थी कि वह सर्वाधिक बार रक्तदान करने वालों को सूचीबद्ध कर सम्मानित करे तथा पंफलेट, पोस्टर, वालराइटिंग, गोष्ठी, रैली आदि के माध्यम से जनजागरण करे। बावजूद इसके, इस संबंध कार्ययोजना नहीं बनाई गई। इसी से सोसाइटी की इस बाबत गंभीरता को समझा जा सकता है।
चंदौली ज़िला एड्स नियंत्रण सोसाइटी
चंदौली ज़िला एड्स नियंत्रण सोसाइटी उत्तर प्रदेश के ज़िला चंदौली में एड्स रोकथाम का प्रयास प्रयास करती है।
चंदौली ज़िला एड्स नियंत्रण सोसाइटी एक सक्रिय भूमिका निभा रही है। सोसाइटी द्वारा २०११ विश्व एड्स दिवस के अवसर पर ज़िला कलेक्ट्रेट से जिला चिकित्सालय तक जागरुकता रैली निकाली गई। रैली का शुभारंभ जिलाधिकारी विजय कुमार त्रिपाठी ने हरी झंडी आगे के लिए रवाना किया। गैर-सरकारी संगठनों के समन्वय की मिसाल इसी समय पर आयोजित खुशी सोसाइटी फॉर सोशल सर्विसेज की ओर से नुक्कड़ नाटक के माध्यम से एड्स की विस्तृत जानकारी में देखने को मिली। एक और गैर-सरकारी संगठन मानव सेवा एवं पर्यावरण संरक्षण समिति के कार्यालय पर गोष्ठी आयोजित कर एड्स के प्रति लोगों को जागरुकता के प्रयास में भी ऐसी ही मिसाल सामने आई। मानव सेवा केंद्र की ओर से भी जिला क्षय रोग अधिकारी के नेतृत्व में जागरुकता रैली निकाली गई।
मैनपुरी ज़िला एड्स नियंत्रण सोसाइटी
मैनपुरी ज़िला एड्स नियंत्रण सोसाइटी उत्तर प्रदेश के ज़िला मैनपुरी में एड्स रोकथाम का प्रयास प्रयास करती है।
मैनपुरी ज़िला एड्स नियंत्रण सोसाइटी एक सक्रिय भूमिका निभा रही है। सोसाइटी द्वारा समय-समय जागरूकता कार्यक्रम आयोजित होते रहे हैं और इसी श्रृंखला में २०११ में विजिला एड्स नियंत्रण सोसाइटी के तत्वावधान में आयोजित स्वैच्छिक रक्तदान शिविर का बड़े पैमाने पर आयोजित हुआ। इस शिवर रक्तदान को पुन्य के काम के रूप में पेश किया गया और एड्स के प्रति भी जागरूकता का प्रयास किया गया।